text: TV-debat i Bilka
  07 juni 2015 kl. 07.43
  Søndag sender TV SYD+ tre direkte valgdebatter fra Bilka i Esbjerg.
  De tre debatter sendes henholdsvis kl. 13, 13.40 og 14.20 på TV SYD+. Derudover kommer der et sammendrag i TV SYD-nyhederne kl. 19.30.
  I den første debat medvirker Bjarne Corydon (A), Carl Holst (V), Mike Legarth (C) og Henning Hyllested (Ø).
  I debatten 13.40 deltager Helle Due Buchvaldt (A), Hans Chr. Thoning (V), Marie Krarup (O) og Lotte Rod (B).
  Den sidste debat er mellem Niels Ole Beck (A), Jesper Juul Larsen (V), Ida Damborg (F), Henrik Dahl (I).
  I hver debat vil politikerne debattere alt fra sundhedsvæsen over skolepolitik og til ældrepleje. Du kan selv være med til at stille spørgsmål til politikerne op til debatten, enten på TV SYDs Facebook-side eller på de sociale medier ved at bruge #FV15syd.
  Du er velkommen til at overvære debatterne i dag i Bilka.
  